Diari Oficial de la Generalitat Valenciana


Sumari del DOGV 5940, del 26-01-2009 (2009/527)

RESOLUCIÓ de 20 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni marc de col·laboració entre la Conselleria de Benestar Social i la Universitat Catòlica de València, Sant Vicent Màrtir, per a la realització d'actuacions de suport a la família.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5940

Data del DOGV
:   26-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/527


Data del document
:   20-01-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * universitat
    * cooperació administrativa
    * protecció de la família

RESOLUCIÓ de 20 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni marc de col·laboració entre la Conselleria de Benestar Social i la Universitat Catòlica de València, Sant Vicent Màrtir, per a la realització d'actuacions de suport a la família. [2009/527]  
La Conselleria de Benestar Social i la Universitat Catòlica de València Sant Vicent Màrtir, han subscrit, després de la tramitació prèvia reglamentària, el 22 de desembre de 2008, el Conveni marc de col·laboració per a la realització d'actuacions de suport a la família.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0011/2009, i que figura com a annex d'esta resolució.  
Valencia, 20 de gener de 2009.- El director general de Relacions amb Les Corts i Secretariat del Consell: Ángel Mompó Romero.  
Conveni marc de col·laboració entre la Conselleria de Benestar Social de València i la Universitat Catòlica de València, Sant Vicent Màrtir, per a la realització d'actuacions de suport a la família.  
Valencia, 22 de desembre de 2008  
Reunits  
D'una part, el conseller de Benestar Social i vicepresident tercer del Consell de la Generalitat, Juan Gabriel Cotino Ferrer, nomenat pel Decret 8/2007, de 28 de juny, del president de la Generalitat, intervenint en virtut de la competència atribuïda per l'article 28 de la Llei 5/1983, de 30 de desembre, del Consell, en relació amb el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social.  
I, d'una altra part, José Alfredo Peris Cancio, com a rector de la Universitat Catòlica de València Sant Vicent Màrtir, amb CIF G-97025787, i domicili social a València -46551-, al carrer Guillem de Castro, núm. 94, estant legitimat per a este acte en virtut de l'article 42 dels Estatuts de la Universitat de València Sant Vicent Màrtir.  
Ambdós parts es reconeixen mútuament competència i capacitat suficient per a subscriure el present Conveni Marc, i a este efecte,  
Manifesten  
Primer   
La Declaració Universal de Drets Humans definix la família, en l'article 16.3, com a l'element natural i fonamental de la societat, i per això, amb dret a la protecció per part d'esta i de l'estat, tant de central com autonòmic.  
Esta protecció s'enquadra en l'article 39 de la Constitució Espanyola, dins dels principis rectors de la política social i econòmica, establint que "els poders públics asseguren la protecció social, econòmica i jurídica de la família".  
D'altra banda, l'Estatut d'Autonomia de la Comunitat Valenciana, aprovat mitjançant la Llei Orgànica 1/2006, de 10 d'abril, el seu article 10.3 establix que "l'actuació de la Generalitat se centrarà primordialment en els següents àmbits; defensa integral de la família...".  
Així mateix, el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social, en l'article 1, s'atribuïx a la Conselleria de Benestar Social, entre d'altres, la competència per a exercir les polítiques socials i a favor de les famílies.  
Segon   
La Universitat Catòlica de València, Sant Vicent Màrtir, és una entitat que exercix activitats de docència, investigació així com de desenvolupament científic, interessada a col·laborar amb els sectors socioeconòmics d'interés comú, incloent-hi la participació en projectes conjunts, tant d'àmbit internacional com nacional.  
Per açò que s'ha exposat, ambdós parts convenen a estretir les seues relacions, esforços i a establir línies d'actuació per a la realització conjunta d'actuacions en suport a la família i subscriuen a este efecte el present conveni marc, d'acord amb les següents  
Clàusules  
Primera. Objecte  
Constituïx l'objecte del present conveni l'establiment d'un marc de col·laboració entre la Conselleria de Benestar Social i la Universitat Catòlica de València, Sant Vicent Màrtir, en la realització conjunta d'activitats tendents a la investigació, docència i formació dirigides a fomentar i promocionar la protecció a les famílies.  
Segona. Funcionament i comissió de seguiment  
El present conveni serà deseplegat posteriorment en els seus aspectes concrets i específics, per mitjà de convenis singularitzats.  
Per a la proposició i elaboració dels successius convenis específics que se subscriguen en desplegament i compliment del present, així com per al seguiment de la seua efectiva execució, es constituirà una comissió composta per un representant de cada una de les parts designat a este efecte.  
Tercera. Línies d'actuació  
Sense perjuí que es puguen promoure altres actuacions, s'establixen com a línies preferents les següents;   
- Assessorament mutu sobre diversos aspectes relacionats amb la família.  
- Execució de projectes d'estudi i investigació que permeten elaborar propostes i estratègies tendents a analitzar, pal·liar i previndre problemàtiques familiars.  
- Organització i desenvolupament de cursos, jornades i conferències destinades a la formació especialitzada, tant d'estudiants, com dels diversos professionals que actuen en l'àmbit de la família.  
- Promoció, impuls i desplegament d'actuacions de suport a la família.  
- Totes aquelles altres que siguen considerades d'interés mutu, dins de les disponibilitats de les parts i de les activitats que constituïxen l'objecte del present conveni marc.  
Totes les actuacions es desenvoluparan assumint els principis, els objectius i les obligacions que es deriven de la normativa aplicable en la matèria.  
Quarta. Aportació econòmica  
El present conveni no genera cap obligació econòmica per a la Conselleria de Benestar Social, no obstant això, podrà adquirir compromisos financers derivats dels convenis singularitzats que quedaran condicionats a l'existència de crèdit adequat i suficient per a atendre'ls en les corresponents lleis anuals de pressupostos de la Generalitat.  
Quinta. Entrada en vigor i duració  
El present conveni entrarà en vigor a tots els efectes establits des del dia de la seua firma per a ambdós parts i la seua duració serà indefinida, llevat que qualsevol de les parts, o ambdós de mutu acord, el denuncien de forma expressa.  
Sexta. Resolució  
Seran causes de resolució del present conveni marc el mutu acord de les parts, així com el seu incompliment, amb denúncia prèvia de qualsevol de les parts firmants, comunicada de forma fefaent com a mínim amb dos mesos d'antelació.  
La resolució del conveni no afectarà, si així ho acorden les parts, la finalització de les activitats que estigueren en execució i que incidiren greument en els possibles resultats pretesos amb l'objecte d'este.  
Sèptima. Naturalesa jurídica  
El present conveni té naturalesa administrativa, està exclosa del'aplicació directa de la legislació general de contractació administrativa i es regirà per les seues clàusules i, en allò no previst, pels principis de la dita legislació i pels generals de l'ordenament juridicoadministratiu.  
I en prova de conformitat amb tot el que antecedix, ambdós parts subscriuen este Conveni en tres exemplars.  
El conseller de Benestar Social i vicepresident tercer del Consell: Juan G. Cotino Ferrer.  
El rector de la Universitat Catòlica de València Sant Vicent Màrtir: José Alfredo Peris Cancio.